তিনি আরও জানান, মুক্তিযুদ্ধকালে অস্থায়ী রাষ্ট্রপতি সৈয়দ নজরুল ইসলাম তার স্ত্রী সৈয়দা নাফিসা ইসলাম ও ছোটভাই সৈয়দ ওয়াহিদুল ইসলামকে নিয়ে কলকাতার ৩৯, সিআইটি রোডে আশুতোষ ঘোষের বাড়িতে থাকতেন। এই বাড়িতেই ছিল অস্থায়ী রাষ্ট্রপতির কার্যালয়। তখন ছোটভাই সৈয়দ ওয়াহিদুল ইসলাম রাষ্ট্রপতির এপিএস হিসেবে দায়িত্ব পালন করতেন। সেসব স্মৃতি রোমন্থন করতে গিয়ে তার কণ্ঠ ভারি হয়ে আসে। তিনি বলেন, বঙ্গবন্ধুর হত্যাকারীদের বিচার হলেও সেদিনের জেলহত্যার সঙ্গে জড়িতদের আজো বিচার হয়নি। যতদিন জেলহত্যার বিচার সম্পন্ন না হবে, ততদিন বাংলাদেশ পুরোপুরি কলঙ্কমুক্ত হবে না বলেও তিনি মন্তব্য করেন।